Fauna dels Pirineus
2022-02-27 10:00 - 2022-04-24 12:00 (Europe/Madrid) | Planes de Son – Alt Àneu
Passejada guiada al Centre de fauna per conèixer algun dels animals més emblemàtics dels Pirineus com el trencalòs, el linx o el gat salvatge. Una autèntica experiència!

Certificat d’interpretació i educació ambiental subvencionat
2022-03-09 15:00 - 2022-10-25 20:00 | CENTRE ESPLAI (EL PRAT DE LLOBREGAT)
Vols contribuir a la conservació i millora ambiental? T’agradaria transmetre el teu gust per la natura als demés?
Amb aquest Certificat de Professionalitat aprendràs a comunicar, interpretar els valors i problemàtiques i a conscienciar a la comunitat sobre el medi ambient.
A més a més aprendràs a desenvolupar programes d’educació ambiental i facilitar processos educatius.
Posa el teu granet de sorra a la millora d’aquest món!!!

Certificat de professionalitat Gestió Ambiental
2022-03-17 09:00 - 2022-07-28 14:00 | Barcelona
L’objectiu del curs és formar professionals amb la capacitat d’elaborar la documentació, executar la posada en marxa, manteniment i proposar accions per a la millora del sistema de gestió ambiental (SGA) aprovat per l’organització.

Cicle d'observacions de la diversitat florística als prats florits dels parcs metrolpolitans
2022-03-26 11:30 - 2022-04-03 13:30 | Parc dels Pinetons, parc de la Bastida, parc del Calamot i parc de la Muntanyeta
Acompanyats per una experta en botànica, realitzarem una observació dels prats florits del parc per tal d’elaborar un cens de les espècies herbàcies que hi floreixen. Coneixerem aquests prats, no regats, gestionats amb segues puntuals i selectives que permeten completar els cicles naturals de la vegetació herbàcia. D’aquesta manera esdevenen reservoris de biodiversitat, ja que les floracions atrauen la presència de pol·linitzadors com abelles i papallones i les fructificacions ocells granívors, a més de garantir una regeneració de les llavors que queden a terra i que germinen amb la pluja.
La inscripció es pot realitzar per una o més de les quatre sessions previstes.
Activitat adreçada al públic familiar a partir de 10 anys.
Programació i Dates:
26.03.22 – 11:30-13:30h al parc de la Bastida, Santa Coloma de Gramanet
27.03.22 – 11:30-13:30h al parc dels Pinetons, Ripollet
02.04.22 – 11:30-13:30h al parc del Calamot, Gavà
03.04.22 – 11:30-13:30h al parc de la Muntanyeta, Sant Boi de Llobregat

El desgel
2022-04-02 09:30 - 2022-04-30 12:30 | Cascada del Gerber – Mata de València
Durant els mesos d’abril i maig és quan comença el desgel i els rius estan en un moment de màxima esplendor. Durant aquesta activitat farem una excursió a la Mata de València per descobrir la cascada del Gerber, el salt d’aigua més alt del Parc Nacional d’Aigüestortes i Estany de Sant Maurici. L’itinerari te una distància de 6 km i desnivell de 265 metres.
Programació: dissabtes (del 2 al 30 d’abril) de 9:30 a 12:30h

Visita dels flamencs
2022-04-02 12:00 - 2022-04-30 12:00 | MónNatura Delta de l’Ebre
Visita especial que permet descobrir mil i una curiositats dels ocells més emblemàtics del delta, els Flamencs. Aprendrem sobre la seva vida, anatomia, alimentació i altres aspectes menys coneguts tot observant-los en directe mitjançant els nostres telescopis des del Mirador 360º.
Programació: 2, 10, 11, 13 i 30 d’abril a les 12h

Viatja per les galàxies
2022-04-02 19:30 - 2022-04-30 21:30 | Planes de Son – Alt Àneu
El cel de MónNatura Pirineus presenta unes característiques espectaculars per gaudir d’una sessió d’astronomia. Durant aquesta activitat, gaudirem d’un espectacle d’estrelles a l’interior que culmina amb una visita a l’exterior a l’observatori astronòmic, quan es fa fosc.
*L’horari de l’activitat pot modificar-se en funció de la posta de sol.
Programació: dissabtes (del 2 al 30 d’abril) de 19:45 a 21:30h

Certificat de Professionalitat d'Interpretació i educació ambiental
2022-04-05 09:00 - 2022-09-12 14:00 | Barcelona
Comunicar sobre el medi ambient, interpretar els seus valors i problemàtica, guiar i capacitar a les persones per a contribuir a la conservació i millora ambiental.

Els petits canvis poden ser veritablement poderosos? Alguns mites de l'educació ambiental a debat
2022-04-07 18:30 - 20:00 | Museu de Ciències Naturals de Barcelona
Parlarem d’educació ambiental però ho farem convidant i interpel·lant quatre persones que normalment no treballen en aquest àmbit però que de ben segur poden aportar molt bones reflexions sobre els obstacles i els reptes de l’educació ambiental al segle XXI. Així aquesta taula rodona comptarà amb la participació de Manuel Delgado, catedràtic d’Antropologia de la UB; Natza Farré, periodista i comunicadora feminista;Jordi Graupera, filòsof i periodista i Cristina Castells, directora d’Energia i Qualitat Ambiental de l’Ajuntament de Barcelona. Moderarà el debat Teresa Franquesa, experta en educació ambiental i polítiques de nedi ambient.

Racons del Delta
2022-04-09 00:00 - 2022-04-30 00:00 | MónNatura Delta de l’Ebre
Activitat al Delta amb destinació sorpresa. Gaudeix d’alguns dels racons més interessants del territori i explorem l’entorn de la mà d’un dels nostres guies locals. Endinsa’t en aquesta aventura per conèixer en profunditat alguns espais amb un gran encant i personalitat.
Programació: 9, 12 i 14 d’abril a les 18:30h i
23 i 30 d’abril a les 16:30h

Coneix les aus del Delta
2022-04-10 00:00 - 2022-04-13 00:00 | MónNatura Delta de l’Ebre
Passejada pels voltants de MónNatura Delta per aprendre a identificar i conèixer els ocells més comuns del Delta de l’Ebre. Podrem veure espècies com el bernat pescaire, el martinet blanc, la gamba roja, el flamenc, diferents espècies d’ànecs, etc..
Programació: 10, 11 i 13 d’abril a les 18:30h

Fauna dels Pirineus
2022-04-12 10:00 - 2022-04-18 10:00 | Les Planes de Son
Passejada guiada al Centre de fauna de MónNatura Pirineus per conèixer algun dels animals més emblemàtics dels Pirineus com el trencalòs, el linx o el gat salvatge. Una autèntica experiència!
Programació especial Setmana Santa:
– dimarts 12/04 a les 10h
– dimecres 13/04 a les 16h
– dijous 14/04 a les 16h
– divendres 15/04 a les 16h
– dissabte 16/04 a les 16h
– diumenge 17/04 a les 16h
– dilluns 18/04 a les 10h

Sense perdre el nord
2022-04-12 16:00 - 18:00 | Planes de Son
El nord és el punt de referència en el nostre hemisferi: molts elements naturals representen indicis per localitzar aquest punt. Mitjançant un recorregut d’orientació per equips, ens aproparem al coneixement d’un medi on saber orientar-se és clau per no perdre el rumb! Esteu preparats? Comença l’aventura!
DURADA: 2h. EDAT RECOMANADA: a partir de 3 anys

Fauna nocturna
2022-04-12 22:00 - 23:30 | Planes de Son
Preparats per conèixer les Planes de Son quan el sol es pon? Endinsant-nos en plena foscor, escoltarem els sons de la nit i descobrirem els animals nocturns que ens acompanyen en aquest entorn. També coneixerem alguns mètodes que ens faciliten el seguiment de la fauna nocturna. Atreveix-t’hi!.
DURADA: 1:30h. EDAT RECOMANADA: a partir de 7 anys

Excursió al Parc Nacional
2022-04-13 09:30 - 13:30 | Planes de Son
Sortida interpretativa en ple cor del Parc Nacional d’Aigüestortes i Estany de Sant Maurici, l’únic parc nacional de Catalunya. Anirem fins a la Cascada de Ratera. Si es necessari, anirem amb raquetes de neu.
DURADA: Mig dia. EDAT RECOMANADA: a partir de 6 anys

Viatja per les galàxies
2022-04-13 19:30 - 2022-04-17 19:30 | Planes de Son
El cel de MónNatura Pirineus presenta unes característiques espectaculars per gaudir d’una sessió d’astronomia. Durant aquesta activitat, gaudirem d’un espectacle d’estrelles a l’interior que culmina amb una visita a l’exterior a l’observatori astronòmic, quan es fa fosc.
DURADA: 45 min/1 h. EDAT RECOMANADA: a partir de 8 anys
Programació especial Setmana Santa:
– dimecres 13/04 a les 19:45h
– dijous 14/04 a les 19:45h
– dissabte 16/04 a les 19:45h
– diumenge 17/04 a les 19:45h

Observem els voltors!
2022-04-14 10:00 - 12:30 | Planes de Son
Des de MónNatura Pirineus, gestionem un Punt d’Alimentació Suplementari (“canyet”) per afavorir la població del trencalòs, aportant menjar periòdicament. Durant aquesta activitat, farem una passejada fins a l’Observatori de Voltors on tindrem l’oportunitat d’observar-los mentres s’alimenten al canyet.
DURADA 2:30h. EDAT RECOMANADA: a partir de 7 anys

Rastres de fauna
2022-04-14 16:00 - 17:30 | Planes de Son
Activitat per aprendre a reconèixer els rastres que ens deixen els animals. Sortirem a l’exterior a buscar rastres de fauna i a continuació, al laboratori, amb les guies
d’identicació, descobrirem de quins animals són. Per finalitzar l’activitat, farem una petjada amb l’ajut d’un motlle.
DURADA: 1:30h. EDAT RECOMANADA: a partir de 6 anys

Visita a La Fàbrica del Sol
2022-04-14 16:30 - 18:00 | La Fàbrica del Sol
Visita guiada per conèixer La Fàbrica del Sol, un edifici modernista i un espai eficient i sostenible.
L’edifici aconsegueix un equilibri entre tecnologia i natura que li permet esdevenir un espai eficient i sostenible.
Visita’l per conèixer les diverses solucions ambientals que conté com són: la generació d’energies renovables, l’estalvi d’aigua, la conservació de la biodiversitat i una mobilitat més sostenible, ja que té el certificat Amic de la Bici i és l’únic edifici rehabilitat amb el Sello Verde, entre altres.
Cal inscripció prèvia.
L’activitat és gratuïta per als participants però comporta una despesa de diners públics. Si us plau, comproveu la vostra disponibilitat abans d’inscriure-us-hi. Les baixes poden provocar que les persones en llista d’espera no puguin aprofitar les vacants.

Pobles de muntanya
2022-04-15 10:00 - 12:30 | Planes de Son
Els pobles de muntanya tenen una màgia especial, als seus carrers s’hi amaguen records que s’han anat guardant al llarg dels anys. Caminarem fins al poble de Son per descobrir una història que va passar anys enrere i que ens retornarà a les vides de personatges molt reals. L’església, el safareig, el molí fariner o l’antiga escola seran alguns dels escenaris que reviurem en aquest viatge.
DURADA: 2:30h. EDAT RECOMANADA: a partir de 3 anys

L'os bru
2022-04-15 19:00 - 20:00 | Planes de Son
Xerrada participativa per conèixer l’animal més emblemàtic dels Pirineus, l’os bru. Coneixerem la seva morfologia, la seva evolució i l’estat de conservació. També parlarem del
projecte de reintroducció PirosLife i del seu estat actual. Vine a conèixer el mamífer més gran dels Pirineus!
DURADA: 1h. EDAT RECOMANDA: a partir de 6 anys

El desgel
2022-04-16 09:30 - 12:30 | Planes de Son
Durant els mesos d’abril i maig és quan comença el desgel i els rius estan en un moment de màxima esplendor. Durant aquesta activitat farem una excursió a la Mata de València
per descobrir la cascada del Gerber, el salt d’aigua més alt del Parc Nacional d’Aigüestortes i Estany de Sant Maurici. L’itinerari te una distància de 6 km i desnivell de 265 metres.
DURADA: 3h. EDAT RECOMANDA: a partir de 7 anys

Menjadores d'ocells
2022-04-16 16:00 - 17:30 | Planes de Son
Les menjadores d’ocells són un bon sistema per gaudir dels ocells de ben aprop i per assegurar-los l’aliment, sobretot durant els períodes de més fred. Durant aquesta activitat descobrirem quins tipus de menjadores existeixen, com s’han de col·locar i el seu funcionament. Cada família podrà construir una menjadora per ocells i endur-se-la a casa!.
DURADA: 1:30h. EDAT RECOMANADA: a partir de 5 anys

#PirineusNatura
2022-04-17 10:00 - 12:30 | Planes de Son
Passejada en plena natura per descobrir els secrets que ens amaga la vida salvatge dels Pirineus. El despertar de les marmotes, el festeig dels ocells, les primeres nevades… són alguns dels moments màgics a l’alta muntanya. Descobrirem què passa a la natura dels Pirineus segons l’estació de l’any que ens trobem. Vine a descobrir la natura dels Pirineus!.
DURADA: 2:30h. EDAT RECOMANDA: a partir de 3 anys

Mussols de la nit
2022-04-17 16:00 - 17:30 | Planes de Son
Els rapinyaires nocturns són animals difícils de veure però sovint ens deixen alguns rastres que ens permeten coneixe’ls millor. Durant aquesta activitat analitzarem una egagròpila, una bola que l’ocell regurgita amb els ossos i el pèl de les seves presses que no ha digerit. Així descobrirem quin mussol és el nostre protagonista i què ha menjat durant la nit.
DURADA: 1:30h. EDAT RECOMANDA: a partir de 7 anys

1a sessió del cicle formatiu Mans a la Terra
2022-04-19 17:30 - 2022-05-28 14:00 | Horta amb Gràcia
Primera sessió d’un curs vivencial per persones interessades en…
posar mans a la terra
produir verdures de km 0
cultivar-se el balcó o el jardí
utilitzar remeieres i aromàtiques
autogestionar un hort comunitari
integrar sabers des de la vivència
captar patrons en els cicles naturals
adquirir eines davant la crisis climàtica
conèixer espais agroecològics de la ciutat
formar part de la transició social i ecològica
Es pot fer el curs sencer o només les sessions que més t’interessin.
En aquesta primera sessió resumirem els impactes socials i ecològics del sistema agroindustrial, com la seva petjada de carboni o la contaminació dels aqüífers, entenent el rol que té el control corporatiu de l’alimentació en tot plegat. Explorarem quines alternatives s’estan obrint pas en clau de sobirania alimentària, com els circuits de proximitat o la ruralització de l’espai urbà. I donarem a conèixer recursos, no sempre coneguts, de la metròpolis barcelonina
+ Info i Inscripcions a hortsiplantes@gmail.com

Celebrem Festes Sostenibles - FAMILIAR
2022-04-21 10:30 - 13:00 | Espai Lúdic Ambiental per a famílies – LaLudo de la Ciutadella
Taller de creació de “confeti” i altres elements de decoració amb materials naturals. Cuidem Barcelona generant menys residus.
Farem un taller on utilitzarem materials naturals per crear la decoració de les nostres festes. A tots ens agrada decorar ben bonic l’espai on celebrem la nostra festa, però malauradament es generen molts residus, que de vegades són difícils de reciclar. Per això en aquest taller aprendrem com podem crear la nostra pròpia decoració sostenible amb elements naturals.
Organitzat per Laludo de la Ciutadella
En col·laboració amb la Fàbrica del Sol
En el marc del Primer cicle d’activitats XEAB 2022
No cal inscripció prèvia.
Públic familiar.

Tarda poètica a l'hort
2022-04-22 17:00 - 18:30 | Hort del Centre Cívic i Espai de Gent Gran de Baró de Viver
Celebrarem Sant Jordi amb una tarda de lectures poètiques, refranys i dites populars entorn la natura, l’agricultura i la vida rural. Si ets aficionada a la poesia o als contes curts escull aquelles peces que més t’agradin, siguin escrites per tu o per aquelles autores que més t’emocionen i comparteix-les amb nosaltres en aquesta tarda primaveral a l’hort del Centre Cívic Baró de Viver.
Coorganitzat amb el Centre Cívic i Espai de Gent Gran Baró de Viver, Casal de Gent Gran de Navas, Casal de Gent Gran La Palmera i el Casal de barri Congrés-Indians.

Per Sant Jordi: HISTÒRIES D’ANIMALS
2022-04-22 17:30 - 18:30 | Casal de Barri la Torre de la Sagrera
Quin és l’animal més animal de tots els animals? Aquest espectacle de titelles ens narra un seguit d’històries i contes d’animals on s’inclou l’home. És un espectacle on ens divertirem, cantarem en família i reflexionarem sobre el paper dels éssers humans a la terra.
Coorganitzat amb Casal de Barri la Torre de la Sagrera. A càrrec de Pengim-penjam titelles.

Un oceà de vida a les parets de la ciutat
2022-04-22 18:00 - 19:00 | Sortida del metro L4 Ciutadella – Vila Olímpica
Ruta per Ciutat Vella, per descobrir els fòssils que podem trobar a les façanes dels edificis de Barcelona. Cuidem Barcelona conservant el patrimoni.
Barcelona, com qualsevol altra ciutat, està plena d’edificis construïts amb roques de les canteres més properes. Algunes d’aquestes pedres contenien fòssils i aquests han quedat a la vista. Farem un recorregut bonic i divertit per Ciutat Vella, on descobrirem els curiosos edificis on descansen aquests fòssil adormits. Alguns d’ells són únics a Europa. Identificarem les diferents espècies per conèixer les formes que fan.
Requeriments: calçat còmode
Organitzat per Aula Ambiental de Ciutat Vella
En col·laboració amb la XEAB
A càrrec de Virot Natura
En el marc del Primer cicle d’activitats XEAB 2022
Cal inscripció prèvia.
Places:
15 places
Preu:
Gratuït
